Coelocorynus opacicauda

Coelocorynus opacicauda er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
En middelsstor (15-18 millimeter), avlang, halvblank, mørkt brunrød gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Pronotum er spredt og svært grovt punktert, tettere punktert i uthulningen. Dekkvingene har markerte punktrader.

Levevis 
Disse artene lever i fjellområder. Larvene utvikler seg inne i døde, mosekledte trestammer, både stående og liggende. Arten er funnet i 2800–3000 meters høyde.

Utbredelse 
Arten er beskrevet fra Aberdarefjellene i Kenya og er også kjent fra området rundt Mount Kenya.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Cryptodontini 
 Slekten Coelocorynus Kolbe, 1895
 Coelocorynus opacicauda Arrow, 1926

Kilder 
 Arrow, G.J. (1926) A few new African species of cetoniine Coleoptera. The Annals and Magazine of natural History, including Zoology, Botany and Geology. London 9(17): 648-654. 
 Šipek, P., Gill, B.D. og Grebennikov, V.V. (2009) Afromontane Coelocorynus (Coleoptera: Scarabaeidae: Cetoniinae): Larval descriptions, biological notes and phylogenetic placement. European Journal of Entomology 106: 95-106.

Eksterne lenker 
 

Gullbasser
Biller formelt beskrevet i 1926
Dyr formelt beskrevet av Gilbert John Arrow
Kenyas insekter